《对月作》
清代·冯锡镛

明日非所期，忽挂窗前树。延之堂上来，清光肯我顾。

顾亦不常留，留亦不常住。人在即百年，几见当头遇。

问月月无言，此心如有悟。天本有枯时，月岂无缺处。

不但且饮酒，共领杯中趣。我醉便酣眠，月亦出门去。

作者简介：冯锡镛，字鸣虞，号侣笙，南海人。道光己丑进士，官黄岩知县。有《倚松阁诗钞》。